armvectores/hy_wikipedia_2023 huggingface dataset:
Անի (ամսագիր)

Անվան այլ կիրառումների համար տե՛ս՝ Անի (այլ կիրառումներ)«Անի», գրականության և արվեստի ամսագիր։ Լույս է տեսել 1946-1955 թվականներին (ընդհատումներով)։ Խմբագիր-հրատարակիչ՝ Վահե Վահյան։ Տպագրել է հայ և միջազգային գրողների գործեր։ Աշխատակցել են Սմբատ Տերունյանը, Զարեհ Մելքոնյանը, Դևը, Բյուզանդ Թոփալյանը, Սմբատ Փանոսյանը, Անդրանիկ Անդրեասյանը, Տիգրան Վարժապետյանը, Զարեհ Որբունին, Հրաչ Զարդարյանը, Գեղամ Սևանը, Արմեն Դարյանը։ Անդրադարձել է խորհրդահայ գրականության զարգացման ուղիներին, տպագրել ու գրախոսել հայ գրողների ստեղծագործությունները։ Հանդեսում զգալի տեղ են գրավել բանասիրական, գրաքննադատական և արվեստի վերաբերյալ հոդվածները։ Նպաստել է սփյուռք-հայրենիք մշակութային կապերի ամրապնդմանը։ Նյութեր է տպագրել սփյուռքահայ աշխատավորության վիճակի մասին։ Փակվել է դիմագրաված անհաղթահարելի նյութական դժվարությունների հետևանքով։ Ունեցել է նաև «Անի» մատենաշար։


== Ծանոթագրություններ ==
Չայկովկա (գյուղ, Դերգաչևի շրջան)

Անվան այլ կիրառումների համար տե՛ս՝ ՉայկովկաՉայկովկա (ուկրաիներեն՝ Чайківка), գյուղ Ուկրաինայի Խարկովի մարզի Դերգաչևի շրջանում։ Բնակավայրը նախկինում նաև անվանվել է Չավկե։
2001 թվականի տվյալներով Չայկովկա գյուղում բնակվում էր 21 մարդ։ Բնակավայրը զբաղեցնում է 0,126 կմ² տարածք։ Բնակչության խտությունը կազմում էր 166,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրովալովո

Պրովալովո (ռուս.՝ Провалово), կայարան Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 37 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամսար (նախարար)

Կամսար (3-րդ դար - 325), պարթև նախարար Սասանյան Պարսկաստանում, ապա Մեծ Հայքում, Այրարատ աշխարհի Երասխաձոր և Շիրակ գավառների տանուտերը, Պերոզամատի որդին, Արշավիր Կամսարականի և Ներսեհ Կամսարականի հայրը, Կարենի պահլավ նախարարական տոհմից, Կամսարականների նախարարական տոհմի հիմնադիրը։


== Կենսագրություն ==
321 թվականին պարթևական Կարենի պահլավ տոհմի տանուտեր և նախարար Պերոզամատի որդի Կամսարը իր ողջ ընտանիքով տեղափոխվում է իր հեռավոր ազգական և Մեծ Հայքի արքա Տրդատ Գ Մեծի մոտ։ 325 թվականին մկրտվում է քրիստոնյա և արքայից որպես ժառանգական կալվածք ստանում է Այրարատ աշխարհի Երասխաձոր ու Շիրակ գավառները։ Մկրտությունից 7 օր հետո Կամսարը մահանում է։ Նրանից է սերվում Կամսարականների նախարարական տոհմը։


== Ծանոթագրություններ ==
Լան (այլ կիրառումներ)

Լան, կարող է վերաբերել՝

Լան - կոմունա Ֆրանսիայում
Լան - շրջան Ֆրանսիայում
Լան - քաղաք և համայնք Ֆրանսիայի Օ դը Ֆրանս տարածաշրջանում
El Ateneo Grand Splendid

El Ateneo Grand Splendid, Արգենտինայի մայրաքաղաք Բուենոս Այրեսի ամենամեծ գրախանութը։ Գտնվում է Բուենոս Այրեսի Ռեկոլետա շրջանի Ավենիդա Սանտա Ֆե պողոտա 1860 հասցեում ։ Բրիտանական Guardian թերթի գնահատականով, El Ateneo Grand Splendid-ն աշխարհի ամենագեղեցիկ գրախանութներից մեկն է։


== Պատմություն ==
Շենքը՝ որպես թատրոն, նախագծել է ճարտարապետ Պերո ի Տորես Արմենգոն։ Ինտերիերի մշակումը նվիրված է Առաջին համաշխարհային պատերազմի ավարտին։ Թատրոնի բացումը տեղի է ունեցել 1919 թվականին մայիսին։ 1920 թվականի վերջին վերապրոֆիլավորվեց կինոթատրոնի, իսկ 2000 թվականին թատրոնի շենքում Ateneo գրախանութների ցանցը գրատուն բացվեց։
Թատրոնը 1050 նստատեղ ուներ; Այնտեղ ելույթ են ունեցել Կառլոս Գարդելը, Ֆրանսիսկո Կանարոն, Ռոբերտո Ֆիրնոն, Իգնասիո Կորսինին և ուրիշները։ 1924 թվականին թատրոնի շենքում բացվել է Radio Splendid ռադիոկայանը, որը տեղում համերգներ էր ձայնագրում։ Կինոթատրոն դառնալուց հետո այնտեղ ցուցադրվել են առաջին արգենտինական կինեմատոգրաֆի ձայնավոր կինոնկարները։
Ճարտարապետ Ֆերնանդո Մանսոնեի ղեկավարությամբ 2000 թվականին շենքը վերաձևավորվեց գրախանութի։ Նախկին կինոթատրոնի դահլիճում նստարանների փոխարեն գրադարակներ դրեվեցին, նախկին օթյակներում հնարավորություն կա նստելու և թերթելու գրքերը։ Նախկին բեմում սրճարան է։ Թատրոնի պատերին փայտի փորագրություն է, առաստաղին իտալական նկարիչ Նազարենո Օրլանդիի նկարներով ֆրեսկոներ են, կարկիր վարագույրն ու թատերական լուսավորությունը նախնական ձևով է։ Չնայած ներկառուցված շարժասանդուղքին և վերականգնմանը գրախանութում տիրում է թատրոնի շունչն ու մթնոլորտը։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Աղբյուրներ ==
Argentina’s Travel Guide: «El Ateneo in Buenos Aires — A bookstore to end all bookstores» (անգլ.)
La Nacion, 17 січня 2008 року: «El Ateneo Grand Splendid, una joya entre las librerías del mundo»(չաշխատող հղում) (իսպ.)
Վիլլա (գյուղ, Մուհու շրջան)

Անվան այլ կիրառումների համար տե՛ս՝ Վիլլա (այլ կիրառումներ)Վիլլա (էստ․՝ Võlla), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (171201-171300)

Աստերոիդների ցանկ (171101-171200)  • Աստերոիդների ցանկ  • Աստերոիդների ցանկ (171301-171400)
 Աստերոիդների ցանկ (171101-171200)  • Աստերոիդների ցանկ  • Աստերոիդների ցանկ (171301-171400)
Փառանձեմ (դերասանուհի)

Անվան այլ կիրառումների համար տե՛ս՝ Փառանձեմ (այլ կիրառումներ)Փառանձեմ (իսկական ազգանունը՝ Սաղաթելյան, օրիորդականը՝ Սահակյան, դեկտեմբերի 16, 1864(1864-12-16), Թիֆլիս, Կովկասի փոխարքայություն, Ռուսական կայսրություն - դեկտեմբերի 16, 1915(1915-12-16), Թիֆլիս, Ռուսական կայսրություն), հայ դերասանուհի։


== Կենսագրություն ==
Առաջին ելույթներն ունեցել է Պետրոս Ադամյանի խմբում՝ Ախալցխա, Ալեքսանդրապոլ կատարած հյուրախաղերի ժամանակ (1880 թվական)։ 1882 թվականին, Թիֆլիսի Հայոց դերասանական խմբի քայքայվելուց հետո, Փառանձեմը հանդես է եկել Ս․ Սաֆրազյանի խմբում (Գանձակ, Բաքու, Աստրախան), ապա Գրիգոր Աբրահամյանի հետ՝ Միջին Ասիայում և Պարսկաստանում։ Խաղացել է նաև Սիրանույշի, Գ․ Պետրոսյանի, Հովհաննես Աբելյանի, Օլգա Մայսուրյանի խմբերում։ 1891 թվականից աշխատել է Թիֆլիսի և Բաքվի մշտական խմբերում, հաջողությամբ խաղալով բնութագրական և կատակերգական դերերում Շուշան, էփեմիա, Սալոմե, Խամփերի (Սունդուկյանի «Պեպո», «Քանդած օջախ», «Խաթաբալա»), Սանամ (Շիրվանզադեի «Նամուս»), Շողակաթ, Շուշան (Պարոնյանի «Մեծապատիվ մուրացկաններ»), Խանում (Ցագարելու «Խանում»), Աննա Անդրեևնա (Նիկոլայ Գոգոլի «Ռևիզոր»), Կուկուշկինա (Ալեքսանդր Օստրովսկու «Եկամտաբեր պաշտոն»), Գերտրուդ (Շեքսպիրի «Համլետ») և այլն։


== Ծանոթագրություններ ==
Թեթև հպումների արվեստ (վիպակ)

Անվան այլ կիրառումների համար տե՛ս՝ Թեթև հպումների արվեստ (այլ կիրառումներ)«Թեթև հպումների արվեստ» (ռուս.՝ «Искусство лёгких касаний»), ռուս ժամանակակից գրող Վիկտոր Պելևինի վիպակը, որը լույս է տեսել 2019 թվականին «Թեթև հպումների արվեստ» ժողովածուում։ Այդ ժողովածուի ամենածավալուն ստեղծագործությունն է։


== Բովանդակություն ==
Ռուս գրող և փիլիսոփա Դմիտրի Եվգենևիչ Գալկովսկին ներկայացվում է որպես վիպակի գլխավոր հերոսներից մեկը՝ Կոնստանտին Պարակլետովիչ Գոլգոֆսկի անունով։ Նա 2000-էջանոց մտացածին փիլիսոփայական-էրոտիկ տրակտատի հեղինակ է, փիլիսոփա և պատմաբան, մասոնների մասնագետ, ուսումնասիրում և բացահայտում է համաշխարհային դավադրությունը և բացահայտում Ռուսաստանի և Ամերիկայի միջև նոր տեղեկատվական պատերազմների էությունը։ Վիպակում հակիրճ ներկայացվում է այդ վեպը՝ «Համառոտ ակնարկ VIP-երի համար»։ Հիշատակվում է նաև «Ռուսաստանի գլխավոր եգիպտագետ Սոլկինդը»՝ Վիկտոր Սոլկինի ակնհայտ ծաղրապատկերը։ «Թեթև հպումների արվեստում», ինչպես «Իակինֆում», հիշատակվում է Կրոնոս աստվածը (նույն ինքը՝ Սատուռնը կամ Բաալը), որն այս անգամ իրեն անվանում է «Բանականություն»։
Վիպակը սկսվում է Գոլգոֆսկու ամառանոցային հարևանի՝ Գլխավոր հետախուզական վարչության (ԳՀՎ) գեներալ Իզյումինի խորհրդավոր թունավորմամբ։ Դեն Բրաունի ոճով կատարված դետեկտիվ հետաքննության ընթացքում Պելևինն արտահայտում է հաղորդակցության մի քանի մերձգիտական պնդումներ՝ ամփոփելով և անդրադառնալով ԱՄՆ-ի ընտրություններին Ռուսաստանի միջամտությանը և ԿՀՎ-ԳՀՎ մրցությանը։
Ժամանակի դաշտեր. Շարունակելով Վերնադսկու գաղափարները՝ հեղինակը ենթադրում է, որ նոոսֆերայում կարելի է անել գրառումներ, ինչը և արել են Հին Եգիպտոսի մոգերը։ Վիկտոր Պելևինի մտահղացմամբ, նախկինում պատմության տեղեկատվական դաշտը փոխվում էր գավազանների օգնությամբ՝ դաջվածքի նմանությամբ։ 18-րդ դարում Ֆրանսիայում աթեիստական «ԲանականությԱն պաշտամունք» կազմակերպությունը և Մարկիզ դը Սադը զբաղվում էին ժամանակի դաշտերը գրառելով, իսկ Երկրորդ համաշխարհային պատերազմի ընթացքում այդ գործունեությունն իրականացնում էին նացիստական օկուլտիզմի շարժումները։
Քիմեռներ. ժամանակի դաշտերում նկարված գրաֆիտիներ՝ արհեստական իմաստային կառուցվածքներ, որոնք նախատեսված են հասարակական կարծիքը շահարկելու համար։ Իմաստով մոտ է մեդիավիրուսի գաղափարին։ Ֆինանսավորում ստանալու համար դրանք կոչում են մարտակամ քիմեմներ։
Ցար-Քիմեռ. «նոոսֆերային ռումբ» է, այսինքն՝ հզոր տեղեկատվական զենք է, որից, հեղինակի կարծիքով, ունեն Ռուսաստանի և Միացյալ Նահանգների կառավարությունների հատուկ ծառայությունները։ Ատոմային ռումբի անալոգը, որը տեղեկատվական պատերազմի և մեդիա տեխնոլոգիաների դարաշրջանում ստեղծում է երրորդ համաշխարհային պատերազմի վտանգ։
Թրիգեր. Քիմեռ/քիմեմ կոդի մի մասն է, որի հրապարակումը «Թվիթերում» առաջացնում է «թրիգերային իրադարձություն», այսինքն՝ տեղեկատվության արձակում մեդիա տարածք։


== Ծանոթագրություններ ==


== Արտաքին հղումներ ==
Виктор Пелевин «Искусство легких касаний»(չաշխատող հղում)
Խնձորի (Երզնկայի գավառ)

Անվան այլ կիրառումների համար տե՛ս՝ Խնձորի (այլ կիրառումներ)Խնձորի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Մտնում էր Բոլոմորի գյուղախմբի մեջ։ Գտնվում էր Երզնկա քաղաքից 52 կմ հարավ-արևելք, երկու ձորերի մեջ։


== Բնակչություն ==
1915 թվականին ուներ 120 տուն` 1200 հայ և 140 տուն` 840 քուրդ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործություն և արհեստներն էր։ Գյուղում առատ էր ընկուզն ու խնձորը։ Խնձորին հռչակված էր իր յուղ ու մեղրով։


== Պատմամշակութային կառույցներ ==
Խնձորին ուներ 3 եկեղեցի, որոնցից երկուսը հիմնահատակ կործանված էին, իսկ Ս. Սարգիսը կիսակործան վիճակում էր։ Գյուղի արևելյան կողմում` բարձր  ժայռի վրա, քանդակված էին խաչքարեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ձևր

Ձևր (վրաց.՝ ძევრი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 590 մարդ։


== Ծանոթագրություններ ==
Կիտչենկովկա

Կիտչենկովկա (ուկրաիներեն՝ Китченківка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1882 թվականին։
2001 թվականի տվյալներով Կիտչենկովկա գյուղում բնակվում էր 438 մարդ։ Բնակավայրը զբաղեցնում է 1566 կմ² տարածք։ Բնակչության խտությունը կազմում էր 279,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Պիեռ ա Արն

Սեն Պիեռ ա Արն (ֆր.՝ Saint-Pierre-à-Arnes), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 66 մարդ, բնակչության խտությունը` 7.85 մարդ/կմ²։ Բնակավայրը զբաղեցնում է 8.41 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից 39 կմ հյուսիս, Շառլվիլ Մեզիեր քաղաքից 60 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 10։ Ակտիվության ցուցանիշը կազմում է 76,7 %։ 33 աշխատունակ մարդկանցից աշխատել է 29 անձ (15 տղամարդ և 14 կին)։ Գործազուրկ են եղել 4 անձ (2 տղամարդ և 2 կին)։ 10 անաշխատունակներից 0-ը եղել են աշակերտներ կամ ուսանողներ, 6-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Wings of Alaska

Wings of Alaska Ամերիկյան տեղական ավիաընկերություն, որի գրասենյակը գտնվում է Ջունո (Ալյասկա) քաղաքում։ Ալյասկայի փոքր օդանավակայանների միջև ընկերությունը իրականացնում է կանոնավոր ուղևորային և չարտերային թռիչքներ։


== Պատմություն ==
Wings of Alaska ավիաընկերությունը հիմնադրվել է 1982 թվականին` որպես անկախ ավիափոխադրող։ Ընկերությունը Ալյասկայի փոքր օդանավակայանների միջև իրականացնում է կանոնավոր ուղևորափոխադրումների տրամադրում, ինչպես նաև նախատեսված է նահանգի հարավ-արևելյան մասի տեսարժան երթուղիներում չարտերային թռիչքներ իրականացնելու համար։ Ընկերությունը շահագործում է փոքր ինքնաթիռներ, որոնք չեն պարունակում ռեակտիվ ինքնաթիռներ, ուստի ուղևորներին առաջարկվում է թռիչքների համար զգալիորեն ցածր գներ, համեմատած տարածաշրջանային ավիաընկերությունների, որոնք գործում են երթուղային ցանցերի համանման և հատվող երթուղիներում։
2000 թվականի սկզբին Wings of Alaska ավիաընկերությունը կնքել է գործընկերային համաձայնագիր, որը թույլ է տալիս ինտեգրվել կանոնավոր չվերթների իր երթուղային ցանցը հիմնական գծի երթուղային ցանցին։ Ավիաընկերությունն ունի նաև դուստր ձեռնարկություն ՝ նվիրված Ալյասկայի հարավ-արևելքում տեղակայված վայրեր ավիափոխադրող բեռնափոխադրմանը, որի գլխամասային գրասենյակը նույնպես Ջունո քաղաքում։


== Երթուղային ցանց ==
2009 թվականի սեպտեմբերին ավիաընկերությունը սկսել է իրականացնել կանոնավոր ուղևորային թռիչքներ դեպի հետևյալ ուղղություններով`

Ջունո - Ջունոյի միջազգային օդանավակայան
Կեյկ - Կեյկի օդանավակայան
Գուստավուս - Գուստավուսի օդանավակայան
Հեյնս - Հեյնսի օդանավակայան


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք
Դոմոդեդովո օդանավակայան

Դոմոդեդովո (ռուս.՝ Домоде́дово (IATA: DME, ICAO: UUDD))՝ միջազգային օդանավակայան, Մոսկվայի և Մոսկվայի մարզի երեք հիմնական օդանավակայաններից մեկը։ Գտնվում է Դոմոդեդովո քաղաքային օկրուգի և Մոսկվայի մարզի Ռամենսկի շրջանի սահմանին, Մոսկվայի կենտրոնից 45 կմ դեպի հարավ-արևելք, Մոսկվայի օղակաձև ավտոմոբիլային ճանապարհից 22 կմ հեռավորության վրա։ Պաշտոնական անվանումն է՝ «Մոսկվա (Դոմոդեդովո)»։
2014 թվականի տվյալներով ուղևորափոխադրումների ծավալով համարվում է ռուսական օդանավակայաններից ամենախոշորը, ինչպես նաև մտնում է Եվրոպայի խոշորագույն 20 օդանավակայանների մեջ։
Օդանավակայանը ներառում է երկու իրարից անկախ զուգահեռ թռիչքուղիներ։ Դրանք իրարից գտնվում են երկու կիլոմետր հեռավորության վրա, ինչը Դոմոդեդովո օդանավակայանը դարձնում է Մոսկովյան ավիացիոն հանգույցի միակ օդանավակայանը, որը կարող է իր երկու թռիչքուղիների վրա իրականացնել երկու գործողություն միաժամանակ՝ և՛ թռիչք, և՛ վայրէջք։ Երկու թռիչքուղիները սերտիֆիկացված են ICAO CAT IIIА կատեգորիայով։ Առաջին թռիչքուղու վերակառուցումը Դոմոդեդովո օդանավակայանը դարձրել է առաջինը, որը հնարավորություն ունի ընդունել ուղևորատար Airbus A380 ինքնաթիռը։
Դոմոդեդովո օդանավակայանի ուղևորատար տերմինալը ունի «С» IATA սերտիֆիկատը և համարվում է առաջինը Ռուսաստանում, որը անցել է սերտիֆիկացում ISO 9001:2000 որակի միջազգային ստանդարտներով։
Մոսկվայի ընդհանուր ուղևորահոսքի մեջ օդանավակայանի բաժինը կազմում է 46%։ Դոմոդեդովոյից չվերթները իրականացնում են 82 ավիաընկերություններ աշխարհի 247 ուղղություններով, որոնցից 83-ը եզակի են մոսկովյան ավիացիոն հանգույցի համար։ Օդանավակայանի գործընկերների կազմում կան 48 արտասահմանյան (նրանցից 12-ը ներկայացնում են ԱՊՀ երկրները) և 28 ռուսական ավիաընկերություններ։ 2014 թվականին Դոմոդեդովո օդանավակայանը սպասարկել է 33,4 միլիոն ուղևոր։
Օդանավակայանի սեփականատերը համարվում է «Իսթ Լայն» ընկերությունը։ Փաստացի օդանավակայանը պատկանում է կիպրական East Line ընկերությանը, որը իր հերթին պատկանում է Մեն կղզում գրանցված FML ընկերությանը։


== Պատմություն ==

Օդանավակայանի պատմությունը սկսվել է 1954 թվականի նոյեմբերի 13-ին, երբ ԽՍՀՄ Մինիստրների խորհուրդը որոշում է կայացրել կառուցել մոսկովյան երկրորդ քաղաքացիական օդանավակայանը, որը պետք է գտնվեր Մոսկվայի մարզի Պոդոլսկի շրջանում։ 
Դոմոդեդովո օդանավակայանի «ծննդյան օրն» է համարվում 1962 թվականի ապրիլի 7-ը։
1964 թվականի մարտի 25-ին Ту-104 ինքնաթիռով իրականացվել է առաջին ուղևորատար Մոսկվա-Սվերդլովսկ չվերթը։ 1964 թվականի մայիսի 20-ին տեղի է ունեցել օդակայանի համալիրի բացումը։ Կանոնավոր ուղևորատար չվերթները սկսեցին իրականացվել 1966 թվականին։ 
2011 թվականին «World Airport Awards» մրցանակաբաշխության շրջանակներում օդանավակայանը ճանաչվել է լավագույնը Արևելյան Եվրոպայում։


== Վիճակագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ինչպես գնալ Դոմոդեդովո օդանավակայան Archived 2016-03-26 at the Wayback Machine.
Ամորձու փակեղների ջրակալում

Ամորձու փակեղների ջրակալում, ամորձու փակեղների միջև շիճուկային հեղուկի կուտակումը, որի հիմքում ընկած են թույլ արտահայտված բորբոքային պրոցեսներ։ Պատճառներն են՝ փոշտի հաճախակի վնասվածքները, բորբոքումները։ Ամորձու փակեղների ջրակալումը սուր (ախտանշային) և քրոնիկական (ինքնուրույն) բնույթ ունի։ Սուրը լինում է ամորձու և մակամորձու խիստ բորբոքումների, վնասվածքների դեպքում և ուղեկցվում է ցավերով ու բարձր ջերմությամբ։ Քրոնիկականի դեպքում ամորձին և մակամորձին սկզբնական շրջանում մնում են անփոփոխ, հետագայում հեղուկի շատացման և փոշտի ծավալի մեծացման հետևանքով առաջ են գալիս սերմնալարի ուղղությամբ ծանրության զգացում և ցավեր։ Բուժումը վիրաբուժական է։
Կոստա դի Մեցատե

Կոստա դի Մեցատե (իտալերեն՝ Costa di Mezzate), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 2742 մարդ։ Խտությունը կազմում է 548 մարդ/կմ²։ Տարածքը՝ 5 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Տիրվիա

Տիրվիա (իսպ.՝ Tírvia, բասկ.՝ Tirvia), մունիցիպալիտետ Իսպանիայում։ Մտնում է Լիեդա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Պալյարս Սոբիրա շրջանում։ Նրա տարածքը զբաղեցնում է 8,76 կմ², իսկ բնակչությունը կազմում է 159 մարդ 2010 թվականի մարդահամարի տվյալների համաձայն։


== Գեղեցիկ վայրեր քաղաքից ==

		
		
		


== Աղբյուրներ ==
Página web del Ayuntamiento Archived 2010-01-31 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Յախշիբեկ Մնացականյան

Յախշիբեկ Հմայակի Մնացականյան (1912, Դեվրլու, Երևանի գավառ, Երևանի նահանգ, Կովկասի փոխարքայություն, Ռուսական կայսրություն - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Յախշիբեկ Մնացականյանը ծնվել է 1912 թվականին, Արարատի շրջանի Արարատ գյուղում։ 1930 թվականին ավարտել է Երևանի Մյասնիկյանի անվան մանկավարժական թեքումով միջնակարգ դպրոցը։ 1930-1931 թվականներին աշխատել է Նախիջևանի ԻԽՍՀ Օրդուբադի շրջանի Ֆառակա և Բիստ գյուղերի 7-ամյա դպրոցներում որպես հայոց լեզվի ուսուցիչ։ 1931-1932 թվականներին դասավանդել է Երևանի Մաքսիմ Գորկու անվան միջնակարգ դպրոցում։ Այնուհետև աշխատել է Հրազդանի շրջանի դպրոցներում։ 1940 թվականին ավարտել է Երևանի հեռակա մանկավարժական ինստիտուտի լեզվագրական ֆակուլտետը։
1941 թվականի սեպտեմբերին Մնացականյանը զորակոչվել է կարմիր բանակ և շուրջ 150 օր մասնակցել Սևաստոպոլի հերոսական պաշտպանությանը։ Բազմիցս ձեռնամարտի է բռնվել ֆաշիստների հետ և 1942 թվականի հունիսի 11-ին, գիշերը, ծանր վիրավորվել է։ Բուժվելուց հետո, որպես հաշմանդամ, զորացրվել է բանակից։ Իր մարտական և աշխատանքային ծառայությունների համար Մնացականյանը պարգևատրվել է «Պատվո նշան» շքանշանով, «Սևաստոպոլի պաշտպանության համար», «Աշխատանքային արիության համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», Լենինի ծննդյան 100-ամյակի և ուրիշ մեդալներով։
1942 թվականից Մնացականյանը հայոց լեզու և գրականություն է դասավանդել Երևանի դպրոցներում։ Երկար տարիներ ղեկավարել է Րաֆֆու անվան միջնակարգ դպրոցը։


== Պարգևներ ==
«Պատվո նշան» շքանշան
«Սևաստոպոլի պաշտպանության համար» մեդալ
«Աշխատանքային արիության համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
Լենինի ծննդյան 100-ամյակի մեդալ


== Ծանոթագրություններ ==
Մանչուկն ու Կառլսոնը

«Մանչուկն ու Կառլսոնը» (ռուս.՝ «Малыш и Карлсон»), խորհրդային նկարված մուլտիպլիկացիոն ֆիլմ։ Ռեժիսոր Բորիս Ստեպենցևի հայտնի գործերից մեկն է։ Խորհրդային մուլտիպիկացիայում եղել է էլեկտրատպագրության առաջին օգտագործումը։
Մուլտֆիլը նկարահանվել է Աստրիդ Լինդգրենի համանուն եռագրության առաջին մասի հիման վրա և թողարկվել 1968 թվականին։ 1970 թվականին թողարկվել է երկրորդ մասը՝ «Կառլսոնը վերադարձել է»։


== Սյուժե ==
Շվեդական մի հասարակ ընտանիքում ապրում էր մի հասարակ տղա, որը ձանձրանում էր միայնությունից։ Մի օր նա պատշգամբի մոտ կանգնած նայում էր դուրս, երբ երևաց մի թմբլիկ տղա, ում մեջքին օդային պտուտակ կար։ Այդ տղան Կառլսոնն էր, որն ապրում էր Ստոկհոլմ քաղաքի շենքերի տանիքներում։ Այդպես Կառլսոնը և Մանչուկն ընկերանում են։


== Ստեղծողներ ==
Սցենարիստ՝ Բորիս Լարին
Ռեժիսոր՝ Բորիս Ստեպանցև
Նկարիչ՝ Անատոլի Սավչենկո, Յուրի Բուտիրին
Կոմպոզիտոր՝ Գենադի Գլադկով
Օպերատոր՝ Միխայիլ Դրույան
Մոնտաժող՝ Վ․ Տրուբիներ
Հնչյունային օպերատոր՝ Բորիս Ֆիլչիկով
Նկարիչ-մուլտիպլիկատորներ՝ Յուրի Բուտիրին, Ռենատա Միրենկովա, Օլգա Օռլովա, Վիկտոր Շևկով, Սվետլանա Սիչկար, Անատոլի Սոլին, Օլեգ Սաֆրոնով, Վիկտոր Լիխաչյով, Անտոնինա Ալյոշինա, Մստիսլավ Կուպրաչ
Նկարիչներ՝ Գելի Արկադև, Նիկոլայ Երիկալով, Իրինա Սվիտլիցա, Ելենա Տանենբերգ, Իննա Պշենիչնայա, Լ. Ռիբչևսկայա
Խմբագիր՝ Ռաիսա Ֆրիչինսկայա


== Դերերում ==
Կլարա Ռումյանովա – Մանչուկ
Վասիլի Լիվանով – Կառլսոն / Մանչուկի հայր
Վալենտինա Լեոնտևա – Մանչուկի մայրիկ
Մարիա Վինոգրադովա – կռվարար տղա, շնիկի տերը (լուսագրերում նշված չէ)
Ֆաինա Ռանևսկայա – Ֆրեկեն Բոկ


== Մրցանակներ ==
1970 – Մինսկում IV Համամիութենական կինոփառատոնի առաջին մրցանակի դափնեկիր մուլտիպլիկացիոն ֆիլմերի բաժնում


== Ծանոթագրություններ ==


== Արտաքին հղումներ ==
Карлсон, который живет вечно Archived 2014-03-04 at the Wayback Machine. Վլադա Գրինևսկի, հոդված Наш фильм.ру կայքում
Աննա Կարապետյան (ֆուտբոլիստ)

Անվան այլ կիրառումների համար տե՛ս՝ Աննա Կարապետյան (այլ կիրառումներ)Աննա Կարապետյան (հունիսի 20, 1990(1990-06-20), Երևան, Հայկական ԽՍՀ, ԽՍՀՄ), հայ ֆուտբոլիստ, դարպասապահ։


== Կենսագրություն ==
Ավարտել է Երևանի պետական համալսարանը (կառավարման հոգեբանության մագիստրոս) և Եվրոպական կրթական ակադեմիան (լեզվաբանության բակալավր)։ Առաջին ֆուտբոլային մարզիչը Մհեր Միքայելյանն է։ 2002-2012 թվականներին որպես դարպասապահ հանդես է եկել «Քոլեջ» թիմի կազմում։
Հայաստանի վեցակի չեմպիոն է, Հայաստանի գավաթի քառակի մրցանակակիր և 2006 թվականի Հայաստանի լավագույն կին ֆուտբոլիստ։ 2012-2013 մրցաշրջանում «Նեֆտեքիմիկ» թիմի կազմում հանդես է եկել Ուկրաինայի առաջնությունում, որտեղ արժանացել է Ուկրաինայի գավաթի և դարձել 2012-2013 առաջնության արծաթե մեդալակիր։ 2013-2015 թվականներին Ռուսաստանի առաջնությունում պաշտպանել է «Կուբանոչկաներ» թիմի դարպասը։
2014-2015 մրցաշրջանի մեկնարկից առաջ ստացած ծնկահոդի վնասվածքի պատճառով բաց է թողել մրցաշրջանի զգալի մասը և մրցաշրջանի կեսին հեռացել թիմից՝ չնայած վնասվածքի վերականգնմանը։
2006-2013 թվականներին հանդես է եկել Հայաստանի հավաքականի կազմում։ 2011 թվականի աշխարհի առաջնության ընտրական մրցաշարի, Աբովյան քաղաքում կայացած միջազգային մրցաշարի և «Կուբանի գարուն» մրցաշարի մասնակից է։
Հետաքրքրվում է սպորտային պարերով և ֆիլմերով։


== Ծանոթագրություններ ==


== Արտաքին հղումներ ==
Վիճակագրությունը UEFA.com կայքում
Կոլորադո Էվելանշ

«Կոլորադո Էվելանշ» (անգլերեն՝ Dallas Stars), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Կոլորադո նահանգի վարչական կենտրոն Դենվեր քաղաքում։ Հիմնադրվել է 1972 թվականին՝ որպես «Քբեբեք Նորդիքս»։
Տան հանդիպումներն անցկացնում է «Պեպսի սենթր» մարզապալատում, որը համատեղ օգտագործում է Բասկետբոլի ազգային ասոցիացիայի (NBA) «Դենվեր Նագեթս» ակումբի հետ։


== Արտաքին հղումներ ==
Պաշտոնական կայք Archived 2014-10-20 at the Wayback Machine.
Bad 25

Bad 25-ը ամերիկյան երգիչ Մայքլ Ջեքսոնի 7-րդ ստուդիական՝ Bad, ալբոմի թողարկման 25-ամյակի կապակցությամբ հատուկ վերաթողարկում է։ Սա երկրորդ ալբոմն է, որը թողարկվում է 25-ամյակի կապակցությամբ (առաջինը 2008 թվականին թողարկված Thriller 25-ն էր)։ Այն թողարկվել է 2012 թ.-ի սեպտեմբերի 18-ին, լինելով աշխարհի ամենալավ վաճառված ալբոմներից մեկի վերաթողարկում։
Ի տարբերություն օրիգինալ ալբոմի, այն պարունակում է նաև չթողարկված դեմո ձայնագրություններ և «Wembley» մարզադաշտում ունեցած մենահամերգի կենդանի կատարման ձայնագրության սկավառակ։


== Թողարկում և կառուցվածք ==
Ալբոմի p.r.-ը անց է կացնում Papsi ընկերությունը, որը նախատեսել է թողարկել վիդեո (այն ներառված չի լինի թողարկվող տարբերակների ցանկում) և Ջեքսոնի պատկերով 450 մլ.-նոց հյութեր, որոնք տարածելու են ողջ աշխարհով։ Ալբոմը վերաթողարկվել է 3 տարբերակով՝ delux box set, հատուկ վերաթողարկում և պատկերային վինիլ։ Delux box set տարբերակը նաև պարունակում է համերգի տեսասկավառակը, որը թողարկվում է առաջին անգամ։ 


== Սինգլ ==
"I Just Can't Stop Loving You" սինգլը, որը նաև օրիգինալ թողարկման սինգլ է, վերաթողարկվել է CD տարբերակով ԱՄՆ-ում 2012 թ.-ի հունիսի 5-ին Walmart-ի համար բացառապես։ Սինգլը պարունակում է չթողաևկված "Don't Be Messin' 'Round" դեմո ձայնագրությունը։ Սինգլը չի թողարկվել «թվային բեռնում» տարբերակով։ Վերաթողարկված երգը մեկնարկել է Billboard's Hot Singles Sales chart հիթ-շքերթից, ի սկզբանե լինելով 1-ին հորիզոնականում։ Այն վաճառվել է 5,000 օրինակով։ 


== Երգացանկ ==


=== Դելյուքս տարբերակ ===


== Աղբյուրներ ==
Կագերա (գետ)

Կագերա  (անգլ.՝ Kagera), գետ Արևելյան Աֆրիկայում։ Հոսում է Ռուանդայի, Տանզանիայի և Ուգանդայի տարածքով, ինչպես նաև, մասամբ նրանց միջև եղած պետական սահմաններով։ Թափվում է Վիկտորիա լիճ։


== Աշխարհագրություն ==
Ձևավորվում է Նյավարոնգո և Ռուվուվու գետերի միախառնումից, Ռվերու լճից ոչ հեռու։ Միախառնման տեղից մինչև գետաբերան (Վիկտորիա լիճ) գետի երկարությունը մոտ 420 կմ է։ Եթե Կագերայի երկարությունը հաշվենք իր ակունքից, որը գտնվում է Բուրունդիի տարածքում՝ Տանգանիկա լճի հյուսիսային եզրից ոչ հեռու և համարվում է Կագերա գետային համակարգի գետաբերանից ամենահեռու ընկած կետը, ապա գետի երկարությունը կազմում է 800 կմ։ Կագերայի գետային համակարգին վերին հոսանքին է պատկանում նաև Լուվիռոնզա գետը, որը սկիզբ է առնում Բուրունդիի տարածքում ձգվող Կիկիզի լեռների արևելյան լանջերից։ Լուվիռոնզա գետի ակունքը համարվում է Նեղոս գետի գետաբերանից հաշված ամենահարավային կետը։ Չնայած  Նեղոսի ակունքը պաշտոնապես համարվում է Վիկտորիա լիճը, Կագերան՝ որը թափվում է այդ լճի մեջ, նույնպես պատկանում է Նեղոսի գետային համակարգին։
Կագերան հոսում է հարավից հյուսիս անցնելով ճահճոտ հարթավայրով, ընդունում է բազմաթիվ մանր գետեր ու գետակներ, որոնք էլ սկիզբ են առնում փոքր լճերից։ Կագիտումբա բնակավայրի մոտ Կագերան կտրուկ թեքվում է դեպի արևելք և Բուկոբա քաղաքից 40 կմ դեպի հյուսիս թափվում Վիկտորիա լիճ։ Կագերան համարվում է Վիկտորիա լիճ թափվող գետերից ամենախոշորը։ Գետի ծախսը գետաբերանի մոտ կազմում է 1500մ³/վ։ Կագերայի ամենաերկար վտակը Ռուկարարան է, ամենահարավայինը` Լուվիռոնզան։
Կագերայի վերին հոսանքի շրջանում է գտնվում Ռուսումո ջրվեժը։ Կագերան միջին հոսանքի շրջանում հոսում է գոգավոր, ճահճոտ հովիտով։ Այստեղ կազմակերպվել է «Կագերա» («Ակագերա») ազգային պարկը։ Նավարկությունը գետի մեծ մասում անհնարին է։ Միակ նավահանգիստը Կուական է Տանզանիայում, որն էլ սպասարկում է փոքր տարողությամբ նավերի։


== Պատմական տեղեկություն ==
Կագերան հայտնագործվել է 1862 թվականին Ջոն Սպիկի արշավախումբը։  Սովետական մեծ հանրագիտարանի տվյալներով Կագերա գետը հայտնագործել է Հենրի Ստենլին, 1876 թվականին։ Հետագայում այստեղ հետազոտություններ են անցկացրել ավստրիացի Օսկար Բաումանը (1892-1893 թվականներ) և գերմանացի բժիշկ Ռիխարդ Կանդտոմը (1898 թվական)։


== Ծանոթագրություններ ==


== Գրականություն ==
Дави А. По Нилу на каяках  / Андрэ Дави; Сокр. пер. с франц. О. В. Волкова; Под ред. и с предисл. И. С. Канцельсона; Худож. Б. А. Диодоров. — М.: Издательство восточной литературы, 1962. — 264 с. — (Путешествия по странам Востока). — 30 000 экз.
«Աշխարհի ամենաերկար գետերի լավագույն 20-ը՝ Վիկտոր Մոխեր» (հայերեն)։ Վերցված է 2021-05-25  CS1 սպաս․ հայերենը նշված է (link)
Սուխովո (գյուղ, Տեմենիկովսկի շրջան)

Անվան այլ կիրառումների համար տե՛ս՝ ՍուխովոՍուխովո (ռուս.՝ Сухово), գյուղ Ռուսաստանի Մորդովիա հանրապետության Տեմենիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիշենուտ (այլ կիրառումներ)

Գիշենուտ, կարող է վերաբերել՝

Գիշենուտ - գետակ Ճորոխի ավազանում։ Սկիզբ է առնում Քառասնից լեռներից և անցնում է համանուն գյուղով՝ ոռոգելով սրա դաշտերը
Գիշենուտ - լեռ Հայկական լեռնաշխարհում, Պոնտական լեռներում, Ճորոխի ավազանում
Դյորդ Կուրթագ

Դյորդ Կուրթագ (հունգարերեն՝ György Kurtág) հունգարացի կոմպոզիտոր է։ Նա ծնվել է 1926 թվականի փետրվարի 19-ին, Լուգոժ քաղաքում (այժմ՝ Ռումինիա)։


== Երաժշտական ոճ ==
Նրա երաժշտության մեջ զգացվում է հունգարացի մեծ կոմպոզիտոր Բելա Բարտոկի ազդեցությունը։ Նա նաև ազդվել է Անտոն Վեբերնի ստեղծագործությունից։
Համագործակցել է տարբեր նվագախմբերի հետ այդ թվում նաև Բեռլինի Ֆիլհարմոնիկ նվագախմբի հետ։
Ստացել է բազմաթիվ մրցանակներ։ Համարվում է մեր օրերի ամենատաղանդավոր կոմպոզիտորներից մեկը։
Հայտնի ստեղծագործություններից են ՝

Լարային կվարտետ,
8 դուետ ջութակի և ցիմվալոմի համար,
Կոնցերտ դաշնամուրի և թավջութակի համար,
Փողային կվինտետ,
Կոնցերտ ջութակի և ալտի համար։Այժմ բնակվում է Ֆրանսիայում։ Նա Բեռլինի արվեստների ակադեմիայի պատվավոր անդամ է։


== Ծանոթագրություններ ==
Արտանիշի թերակղզի

Անվան այլ կիրառումների համար տե՛ս՝ Արտանիշ (այլ կիրառումներ)Արտանիշ, Ադա, Ադաթափա, թերակղզի Սևանա լճի հյուսիսային ափին՝ Արտանիշի և Շորժայի ծոցերի միջև։
Սևանի լեռնաշղթայից բաժանված է ջրաբերուկային հարթությամբ։ Տարածքը՝ 25 կմ², առավելագույն բարձրությունը՝ 2461 մ (Արտանիշ լեռ)։ Կազմված է վերին կավճի և պալեոգենի կրաքարերից։ Ափերին կան լճային դարավանդների հետքեր։ Կլիման չափավոր ցուրտ և խոնավ է, լանդշաֆտը՝ լեռնատափաստանային, մասամբ՝ անտառաթփուտային։ Գեղամասար գետից միջև Արտանիշի թերակղզի ձգվում է «Սևան» ազգային պարկի տնտեսական գոտու տարածքների մի մասը։


== Ծանոթագրություններ ==
Կոտովսկի (ֆիլմ)

«Կոտովսկի» (ռուս.՝ «Котовский»), 1942 թվականի խորհրդային ֆիլմ, որը նկարահանել է ռեժիսոր Ալեքսանդր Ֆայնցիմմերը։


== Սյուժե ==
Կենսագրական ֆիլմ է Ռուսաստանի քաղաքացիական պատերազմի լեգենդար մասնակից, կարմիր կոմբրիգ Գրիգոր Իվանովիչ Կոտովսկու մասին։ Նա վեց անգամ փախել է բանտից, դատապարտվել մահապատժի և կրկին փախել։ Նրա հայտնի հեծյալ բրիգադը կռվել է Կիևի և Բելայա Ցերկովի մոտ, Նիկոլաևի և Օդեսայի մոտ և պարտություն չի կրել։


== Դերերում ==
Նիկոլայ Մորդվինով – Կոտովսկի
Վասիլի Վանին – Խարիտոնով
Նիկոլայ Կրյուչկով – Կաբանյուկ / Զագարի
Վերա Մարեցկայա – Օլգա, բժիշկ / երգչուհի ռեստորանում
Միխայիլ Աստանգով – իշխան Կարակոզեն / նրա որդին
Կոնստանտին Սորոկին – հանձնակատարԼուսագրերում նշված չեն.

Վլադիմիր Ուրալսկի – Կարակոզենի լակեյը
Նիկոլայ Չերկասով – Պորֆիրի Իվանովիչ Պոպեսկու
Ալեքսանդրա Դենիսովա – Պոպեսկուի կինը
Բորիս Անդրեև – ուսանող
Ելիզավետա Կուզյուրինա – Ֆրենզովեսկուի կինը / աղջիկ ռեստորանում
Գեորգի Գեորգիու – Կրոշկա / երգիչ ռեստորանում
Գրիգորի Շպիգել – Պուպսիկ
Ալեքսանդր Ռումնև – սպա / երգիչ ռեստորանում
Օսկար Ստրոկ – դաշնակահար
Բորիս Բիբիկով – պարոն թատրոնում / դատական ատենակալ
Ալեքսանդրա Դանիլովա – երգչուհի թատրոնում
Նիկոլայ Խրյաշչիկով – էպիզոդ 
Եվգենի Գրիգորև – գյուղացի
Միխայիլ Վիսոցկի – պրիստավ


== Երաժշտություն ==
«Одесситка» քառյակների երաժշտությունը գրել է կոմպոզիտոր Օսկար Ստրոկը, և ինքն էլ այն երգել է՝ ֆիլմում կատարելով նվագակցողի դերը ռեստորանում։ «Одесситка» քառատողերի տեքստը գրել է Լև Զինգերտալը։
«Мама, что мы будем делать» («Մայրի՛կ, ի՞նչ են անելու») երգը  առանձին ստեղծագործություն է, բայց ֆիլմում կատարվում է տղամարդկանց քառյակի կողմից՝ որպես «Одесситка» քառատողերի կրկներգ։ Առաջին անգամ այն կատարվել է 1919 թվականին Կիևի «Кривой Джимми» թատրոնում «սալոնային երգչախմբի» կողմից, որտեղ մենակատարը եղել է  Ֆեոդոր Կուրիխինը։ Երգը հատուկ ժողովրդականություն է ձեռք բերել Լեոնիդ Ուտյոսովի շնորհիվ, որն ստեղծել է «կոմիկական երգչախումբ». այն երգել են մուրացկաններ ներկայացնող արտիստները։
«Կին-ձա-ձա» ֆիլմում «Կոտովսկի» ֆիլմի«Мама, что мы будем делать» երգը (դրանում երկրորդ տողը դարձնելով «Мама, мама, как мы будем жить» («Մայրիկ, մայրիկ, ինչպես ենք ապրելու»), բազմիցս կատարում են Պլյուկի վրա հայտնված երկրացիները։ Այս ֆիլմում երգը կատարվում է ֆրանսիացի կոմպոզիտոր Իսիդոր Ֆիլիպի «Օրորոցային» մեղեդու ներքո։
Ֆիլմում հնչած այլ երգերի թվում է «Безноженька»-ն (տեքստի և երաժշտության հեղինակ՝ Ալեքսանդր Վերտինսկի) ։


== Փաստեր ==
Վալսը, որը հնչում է ֆիլմի առաջին տեսարաններից մեկում, հետագայում օգտագործվել է «Մոխրոտը» բալետի երկրորդ գործողությունում (ստ. 87, 1940-1944) և ճանաչվել որպես «Վալս-կոդա»։


== Ծանոթագրություններ ==


== Արտաքին հղումներ ==
«Կոտովսկի» ֆիլմը «Энциклопедия отечественного кино» կայքում (ռուս.)
«Կոտովսկի» ֆիլմը «Российское кино» կայքում (ռուս.)
Յավորով

Յավորով (ուկրաիներեն՝ Яворів), քաղաք Ուկրաինայի Լվովի մարզի Յավորովի շրջանում, շրջկենտրոն։
2001 թվականի տվյալներով Յավորով քաղաքում բնակվում էր մոտ 13 500 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
01-99

Անվան այլ կիրառումների համար տե՛ս՝ 01-99 (այլ կիրառումներ)«01-99», 1959 թվականին Հայֆիլմում նկարահանված կարճամետրաժ կատակերգական ֆիլմ, Մհեր Մկրտչյանի գլխավոր դերակատարմամբ։


== Սյուժե ==
Ֆիլմում իրադարձությունները ծավալվում են գլխավոր հերոս Գարսևանի շուրջը, որը պետք է բրիգադիր Սիսակի հանձնած գինու տակառիկը փոխանցի ոմն Պողոսի, որին նա դեմքով չի ճանաչում, սակայն գիտի նրա հեռախոսահամարը՝ 01-99։ Ճանապարհին, սակայն, չդիմանալով գինու գայթակղությանը՝ Գարսևանը տակառիկից գինի է խմում, ինչի հետևանքով հարբելով՝ ուշաթափված ընկնում է ճանապարհի եզրին։
Պատահական անցորդներից մեկը նրան վերցնում է ճանապարհից իր ավտոմեքենայով, իսկ Գարսևանը կիսասթափ վիճակում ասում է 01-99 բառերը։ Մեքենայի վարորդը մտածում է, որ նրան վրաերթի են ենթարկել, և դա էլ մեքենայի պետհամարանիշն է, և նրան տանում է հիվանդանոց, որտեղից նրանց ուղեկցում են պետավտոտեսչություն։


== Դերերում ==
Մհեր Մկրտչյան – Գարսևան
Մուրադ Կոստանյան – Պետրոս
Արման Կոթիկյան – Պողոս
Անատոլի Թորգոմյան – Ալիկ
Լիլիա Հովհաննիսյան – Արփիկ
Գևորգ Չեպչյան – Աշոտ
Ջեմա Սարիբեկյան – Ամալյա
Ավետիք Ջրաղացպանյան – լեյտենանտ
Թաթուլ Դիլաքյան – ավագ
Հարություն Հայրապետյան – Սեթո
Արամ Ամիրբեկյան – գնորդ
Մայիս Կարագյոզյան – ֆուտբոլիստ
Զարեհ Տեր-Կարապետյան – դրվագ


== Ստեղծագործական խումբ ==
Սցենարի հեղինակ՝ Հայկ Վարդանյան, Զարեհ Տեր-Կարապետյան
Բեմադրող ռեժիսոր՝ Ա. Մարտիրոսյան
Բեմադրող օպերաոր՝ Ն.Սիմոնյան
բեմադրող նկարիչ – Վալենտին Պոդպոմոգով
Կոմպոզիտոր՝ Ղազարոս Սարյան
Հնչյունային օպերատոր – Շ. Գրիգորյան
Խմբագիր – Սաբիր Ռիզաև
Տնօրեն – Կ. Հովհաննիսյան


== Ծանոթագրություններ ==


== Արտաքին հղումներ ==

«01-99» ֆիլմը «Հայկական կինո» կայքում
«01-99» Youtubeում
Էլիզաբեթ Բենքս

Էլիզաբեթ Այրին Բենքս (անգլ.՝ Elizabeth Irene Banks, փետրվարի 10, 1974(1974-02-10)[…], Pittsfield, Մասաչուսեթս), ամերիկյան դերասանուհի և ռեժիսոր, որը մեծ ճանաչում է ձեռք բերել 2000-ական թվականներին։


== Կենսագրություն ==


=== Վաղ տարիներ ===
Բենքսը ծնվել է 1974 թվականի փետրվարի 10-ին Փիթսֆիլդում (Մասաչուսեթս)։ Նա Էն և Մարկ Միտչելների չորս երեխաներից ամենամեծն է։ Նրա հայրը աշխատել է Ջեներալ էլեկտրիկ գործարանում, իսկ մայրը՝ բանկում։ Դեռ մանուկ հասակից Էլիզաբեթը մասնակցել է Nickelodeon հեռուստաալիքով ցուցադրվող Finders Keepers մանկական ժամանցային հաղորդմանը։ Դպրոցն ավարտելուց հետո ընդունվել է Փենսիլվանիայի համալսարան, որն ավարտել է գերազանցությամբ, իսկ 1998 թվականին ավարտել է American Conservatory Theater-ը։


=== Կարիերա ===
Բենքսը փոխել է իր անունը, որպեսզի իրեն չշփոթեն դերասանուհի Էլիզաբեթ Միտչելի հետ։ Նա էլիզաբեթ Քեյսի անվամբ նորամուտ է ունեցել «Դորոտիի կապիտուլյացիան» անկախ ֆիլմում։ Հայտնի է Գերի Ռոսի «Ֆավորիտ», Քրիս Տերիոյի «Բարձունքներ», Ջադ Ապատոուի «Քառասունամյա կույսը», «Սարդ-մարդը» և «Ամերիկյան թեժ ամառ» ֆիլմերում խաղացած դերերով։
2006 թվականի մայիսին Կիմ Բրինգսի դերով հայտնվել է NBC հեռուստաալիքի «Կլինիկա» կատակերգական դրամայի 5-րդ եթերաշրջանի եզրափակչում։ Նրա դեբյուտն այնքան հաջող էր, որ նրան մի քանի անգամ վերադարձրել են հեռուստասերիալ։
2008 թվականին Բենքսը Օլիվեր Սթոունի «Բուշ» ֆիլմում խաղացել է ԱՄՆ-ի առաջին տիկնոջ՝ Լորա Բուշի դերը։
2012 թվականին հեռարձակվել է «Քաղցած խաղեր» ֆիլմը, որտեղ Էլիզաբեթը խաղացել է Էֆի Տրինկետի դերը։
Ըստ AskMen-ի՝ «2015 թվականի 99 ամենացանկալի կանայք» ցուցակում զբաղեցրել է 75-րդ տեղը2018 թվականին Մելիսա Մաքքարթիի և Մայա Ռուդոլֆի հետ միասին նկարահանվել է «Խաղալիքներ մեծերի համար» կատագերգությունում։


=== Անձնական կյանք ===
2003 թվականի հուլիսի 5-ին Բենքսը ամուսնացել է Մաքս Հանդելմանի հետ, որի հետ ընկերություն է արել դեռ քոլեջի տարիներից։ Ամուսնական կապերի ամրապնդման համար նա  դարձել է հուդայական։ 2011 թվականի մարտին ծնվել է զույգի առաջնեկը՝ Ֆելիքսը։ Զույգը տղա է ունեցել սուրոգատ մոր միջոցով։ Էլիզաբեթը տարիներ շարունակ փորձել է հղիանալ, սակայն դա և դրան հաջորդող բոլոր բուժումները ապարդյուն են եղել։ 2012 թվականի նոյեմբերին կրկին սուրոգատ մոր օգնությամբ  ծնվել է զույգի երկրորդ որդին՝ Մագնուս Միտչելը։


== Ֆիլմագրություն ==


== Մրցանակներ ու անվանակարգեր ==


== Ծանոթագրություններ ==


== Արտաքին հղումներ ==
Элизабет Бэнкс (անգլ.) Internet Movie Database կայքում
Պաշտոնական կայք
Биография Элизабет Бэнкс на сайте allmovie.com(անգլ.)
Մելնիկի (գյուղ, Պարտիզանսկի քաղաքային օկրուգ)

Մելնիկի (ռուս.՝ Мельники), գյուղ Ռուսաստանի Պրիմորիեի երկրամասի Պարտիզանսկի քաղաքային օկրուգի կազմում։
Բնակչությունը 2005 թվականին գրանցված տվյալներով կազմում էր 262 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլյամ Հասկել

Ուիլյամ Նեֆյու Հասկել կրտսեր (անգլ.՝ William Nafew Haskell Jr., օգոստոսի 13, 1878(1878-08-13), Օլբանի, ԱՄՆ - օգոստոսի 13, 1952(1952-08-13), Կոնեկտիկուտ, ԱՄՆ), ամերիկացի ռազմական, քաղաքական գործիչ, գնդապետ։
1919 թվականի հուլիսին նշանակվել է Հայաստանում Դաշնակից պետությունների գերագույն կոմիսար։ Որոշ ժամանակ անց նրա լիազորությունները տարածվել են նաև Վրաստանի և Ադրբեջանի վրա։ Սկզբնական շրջանում Հայաստանում զբաղվել է հիմնականում սննդի հայթհայթման, մանկատուն-որբանոցների և հայ բնակչության համար աշխատատեղեր, արհեստանոցներ բացելու աշխատանքով։ 1919 թվականի օգոստոսի 19-ին Դաշնակիցների Գերագույն խորհուրդն ընդունել է Հասկելի հաշվետվությունը, որտեղ ասվում էր, որ «բանակի ուղարկումը Հայաստան խիստ անհարժեշտ է, ինչը, բնակչությանը կփրկի կործանումից»։ Հասկելի որոշմամբ 1919 թվականի սեպտեմբերի 1-ին Նախիջևանն ու Շարուր-Դարալագյազը համարվել են չեզոք գոտի՝ ամերիկյան գեներալ-նահանգապետի գլխավորությամբ (որոշումը, սակայն, չի իրականացել)։ 1919 թվականի նոյեմբերին Հասկելն ստացել է Անդրկովկասյան հանրապետությունների հարաբերությունները վերահսկելու իրավունք։ 1919 թվականի նոյեմբեր-դեկտեմբեր ամիսներին Հայաստանի վարչապետ Ալեքսանդր Խատիսյանի հետ Հասկելը մասնակցել է հայ-ադրբեջանական հաշտության պայմանագրի մշակմանը։ 1920 թվականի մայիսի 14-ին, բոլշևիկյան ապստամբության ժամանակ, Հասկելը հանդես է եկել հայտարարությամբ, որ եթե ապստամբները վայր չդնեն զենքը, ապա ԱՄՆ-ը կհրաժարվի նյութական օգնություն ցույց տալ։


== Ծանոթագրություններ ==
Պոդոլյանցի

Պոդոլյանցի (ուկրաիներեն՝ Подолянці), գյուղ Ուկրաինայի Ժիտոմիրի մարզի Չուդնևսկի շրջանում։ Հիմնադրվել է 2009 թվականին։
2001 թվականի տվյալներով Պոդոլյանցի գյուղում բնակվում էր 390 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թորգոմ Նալչաջյան

Թորգոմ Աղաբեկի Նալչաջյան (փետրվարի 20, 1938(1938-02-20), Լենինական, Հայկական ԽՍՀ, ԽՍՀՄ), հայ ճարտարագետ-էլեկտրիկ։ Տեխնիկական գիտությունների դոկտոր (1986), պրոֆեսոր (1988):Ալբերտ Նալչաջյանի եղբայրը։


== Կենսագրություն ==
Թորգոմ Նալչաջյանը ծնվել է 1938 թվականի փետրվարի 20-ին, Լենինական քաղաքում։ 1956 թվականին ավարտել է Լենինականի թիվ 7 միջնակարգ դպրոցը։ 1961 թվականին ավարտել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետը։ 1965-1968 թվականներին` ԵրՊԻ ասպիրանտուրան։


== Աշխատանքային գործունեություն ==
1961-1964 թվականներին աշխատել է Հաշվիչ մեքենաների գիտահետազոտական ինստիտուտում։ 1968-1971 թվականներին դասավանդել է Երևանի պոլիտեխնիկական ինստիտուտի տեխնիկական կիբեռնետիկայի ֆակուլտետում, եղել ավագ դասախոս, ապա` դոցենտ։ 1971-1972 թվականներին գիտական հետազոտության համար գործուղվել է Լոզանի (Շվեյցարիա) պոլիտեխնիկական ինստիտուտ։ 1981 թվականից աշխատում է Երևանի ժողովրդական տնտեսության ինստիտուտում (ԵԺՏԻ), 1993 թվականից՝ ԵԺՏԻ տեղեկատվական տեխնոլոգիաների և համակարգերի ամբիոնի վարիչ։ 1989-1990 թվականներին միաժամանակ՝ ՀՀ ժողկրթության նախարարության գիտության և գիտական կադրերի պատրաստման վարչության պետ։ 1990-1991 թվականներին՝ ՀՀ Նախարարների խորհրդի ժողկրթության և գիտության բաժնի վարիչ, 1991-1993 թվականներին՝ ԵԺՏԻ-ի ռեկտոր։
Աշխատանքները վերաբերում են վիճակագրության բնույթի բարդ տեխնոլոգիաների շարժընթացների մաթեմատիկական մոդելավորման և արդյունավետ կառավարման, ինչպես նաև արտաքին միջավայրի տրանսպորտային միջոցների մոդելավորման և կառավարման հարցերին։ Մշակել է գունավոր մետաղների հանքահարստացման շարժընթացների ավտոմատացման տեղեկատվական սարքեր և մաթեմատիկական մոդելավորման եղանակներ։ Զբաղվել է տնտեսական ռիսկի տեսության հարցերով։
Նալչաջյանը հրատարակել է շուրջ 180 գիտական հոդված և մենագրություն։ Մի շարք մշակումների համար ստացել է հեղինակային իրավունք։


== Երկեր ==
Կառավարման պարամետրի լավարկային ցրվածքի գնահատման մասին, ՀՃԱ Լրաբեր, Հ. 6, N1, Երևան 2009, 5 էջ (համահեղինակ)։
Մաթեմատիկական ծրագրավորում և մաթեմատիկական մոդելները տնտեսագիտության մեջ։ Տնտեսագետ, 2003, էջ 30։
Два метода повышения эффектувности сложных технологических процесссов, Е., 1983 (համահեղինակ).


== Ծանոթագրություններ ==
Լա Բանիեսա

Լա Բանիեսա (իսպ.՝ La Bañeza), համայնք Իսպանիայի Կաստիլիա և Լեոն ինքնավար համայնքի Լեոն պրովինցիայի կազմում։ Զբաղեցնում է 19,8 քառակուսի կիլոմետր տարածք։ Բնակչության թվաքանակը 2008 թվականի տվյալներով եղել է 11358, (հետագա տարիներին այդ ցուցանիշը նվազել է և 2010-ին կազմել է 11050), բնակչության խտությունը՝ 515,38 մարդ/կմ²։ Ընկած է երկրի մայրաքաղաք Մադրիդից մոտավորապես 280, պրովինցիայի վարչական կենտրոնից՝ Լեոնից 43 կիլոմետր հեռավորության վրա։ 
Համայնքի կազմում ներառված են հետևյալ բնակավայրերը (դրանցում ապրող մարդկանց թվաքանակը տրված է ըստ 2010 թվականի տվյալների).

Լա Բանիեսա - 10822 մարդ
Սան Մամես դե լա Վեգա - 127 մարդ
Սանտյագո դե լա Վելդուեռնա - 101 մարդ


== Ժողովրդագրություն ==
Բնակչության թվաքանակի փոփոխությունները


== Եղբայրացած քաղաքներ ==
Լա Բանիեսան մասնակցում է քաղաքների եղբայրացման նախաձեռնությանը, որը վայելում է Եվրոպական միության աջակցությունը, և բարեկամական ու գործընկերային հարաբերություններ է հաստատել հետևյալ քաղաքների հետ

 Պորտուգալիա, Բրագանսա
 Ֆրանսիա, Ժենվիլյե
 ԱՄՆ, Թուելե


== Գրականություն ==
Secundino Serrano (Director del Equipo) - Enciclopedia de León Volumen I, año=1991, editorial=La Crónica de León, id=ISBN 84-920557-4-X
Secundino Serrano (Director del Equipo) - Enciclopedia de León Volumen II, año=1991, editorial=La Crónica de León, id=ISBN 84-920557-5-8
Ana Neira Campos, Tomás Mañanes, Santiago García - Historia de León, Volumen I; Prehistoria-Edad Antigua-Edad Media I, año=1997, editorial=La Crónica de León, id=ISBN 84-920557-7-4
Manuel Carriedo Tejedo, Carlos Estepa Díez - Historia de León, Volumen II; El Reino de León en la Edad Media, año=1997, editorial=La Crónica de León, id=ISBN 84-920557-8-2
Jesús Fuentes Santamarta, Carmelo Lucas del Ser - Historia de León, Volumen III; Edades Moderna y Contemporánea, año=1997, editorial=La Crónica de León, id=ISBN 84-920557-9-0
Wenceslao Álvarez Oblanca, Secundino Serrano - Crónica Contemporánea de León, año=1991, editorial=La Crónica de León, id=ISBN 84-87469-10-08
Teresa del Río López y Valentín Cabero Diéguez - "Tierra de La Bañeza", fascículo 18 de La Provincia de León y sus comarcas; p 281-296, año=1988, editorial=Diario de León


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Լա Բանիեսայի համայնքապետարան
Carnavales de La Bañeza
Periódico de La Bañeza
Museo de las Alhajas en la Vía de la Plata
Муніципальна рада
Դյուբուր

Դյուբուր, լեռ Հայկական լեռնաշխարհում, Սուրմալուի գավառում։ Նշանակված է Կովկասի 5-վերստանոց քարտեզում։


== Ծանոթագրություններ ==
(8003) Կելվին

(8003) Կելվին (անգլ.՝ Kelvin), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 1-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,222842 ա. մ., առավելագույնը մոտենում է 1,9563 ա. մ. հեռավորության վրա և հեռանում 2,4894 ա. մ.։ Արեգակի շուրջ մեկ ամբողջական պտույտ է կատարում 1210,49 երկրային օրվա ընթացքում, իր ուղեծրով շարժվելով միջինում 0,2974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8003) Կելվին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սնեժնի (Դուբովսկի շրջան)

Սնեժնի (ռուս.՝ Снежный), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Կոմիսարովսկի գյուղական համայնքի կազմի մեջ։
(3300) ՄակԳլասսոն

(3300) ՄակԳլասսոն (անգլ.՝ McGlasson), աստերոիդ աստերոիդների հիմնական գոտում։ Հայտնաբերվել է 1928 թվականի հուլիսի 10-ին Հարրի Վուդի կողմից Յոհանեսբուրգում։
Միջին հեռավորությունը Արեգակից կազմում է 3,163496 ա. մ., առավելագույնը մոտենում է 2,5119 ա. մ. հեռավորության վրա և հեռանում 3,8151 ա. մ.։ Արեգակի շուրջ մեկ ամբողջական պտույտ է կատարում 2055,18 երկրային օրվա ընթացքում, իր ուղեծրով շարժվելով միջինում 0,175167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3300) ՄակԳլասսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոզաբուծություն

Խոզաբուծություն, անասնաբուծության ճյուղ, զբաղվում է խոզերի բուծմամբ՝ միս, ճարպ, կաշի և այլ մթերքներ ստանալու համար։
Խոզերն աչքի են ընկնում բարձր պտղատվությամբ և կերահատուցմամբ, վաղահասությամբ, հղիության շրջանի կարճատևությամբ։ Լավագույն տնտեսություններում մեկ հիմնական մերունի հաշվով տարեկան արտադրվում է ավելի քան 2, 5 տ միս։ Հասակավոր խոզերի սպանդային ելքը՝ 80 - 85, մատղաշներինը 72 - 75% է։ 100 կգ կենդանի քաշով խոզի մսեղիքը պարունակում է 52% մկանային հյուսվածք, 38% ճարպ։ Խոզի միսը և ճարպը սննդարար մթերքներ են։ Մսի մարսելիությունը՝ 90 - 95, ճարպինը 98% է։ Միսը հարուստ է լիարժեք սպիտակուցներով, հանքանյութերով և վիտամիններով։ Խոզաբուծությունն ունի մսային, բեկոնային, մսաճարպային և այլ ուղղություններ։


== Խոզաբուծությունն աշխարհում ==
Խոզաբուծությամբ մարդիկ զբաղվել են հնուց։ Մինչև 18-19-րդ դարերում եվրոպական երկրներում հիմնականում տարածված էին տեղական, ցածր մթերատու խոզեր։ 19-րդ դարից Եվրոպայում, հատկապես Անգլիայում, ստեղծվեցին բարձր մթերատու ցեղեր։


== Խոզաբուծությունը Հայաստանում ==
Հայաստանում խոզերի բուծմամբ զբաղվել են հնագույն ժամանակներից։ Նախապատմական բնակատեղիներում (Թեղուտ, Շենգավիթ, Աղստև) հայտնաբերված խոզի ոսկորները, օտար և հայ մատենագիրների հաղորդած տեղեկությունները հաստատում են, որ Հայկական բարձրավանդակում խոզը ընտելացվել է մոտավորապես նեոլիթում։ 11-րդ դարից Հայաստանում խոզաբուծությունն աստիճանաբար անկում է ապրել, իսկ հետագայում՝ գրեթե վերացել։ Ըստ Հայկական սովետական հանրագիտարանի, 1920 թվականի դրությամբ Հայաստանում կար 5200 գլուխ խոզ։ Խորհրդային ռեժիմի հաստատումից հետո խոզաբուծությունը սկսել է զարգացում ապրել, և արդեն 1928 թվականին բուծվում էր մոտ 30 000, 1976 թվականին՝ 142 000 խոզ։
Հայաստանում խոզաբուծությունը կենտրոնացված է հիմնականում հյուսիսարևելյան և Արարատյան դաշտի շրջաններում։ Այն արդյունաբերական հիմունքներով վարելու նպատակով խորհրդային շրջանում կառուցվել էր Սովետաշենի (այժմ՝ Նուբարաշեն) խոզաբուծական համալիրը, իսկ 10-րդ հնգամյակի վերջում շահագործման է հանձնվել Թալինի շրջանում կառուցվող ևս երկու համալիր։


== Գրականություն ==
Волкопилов Б. П., Свиноводство, 4 изд., Л., 1968
Свиноводство, M., 1974.
Զապորոժսկոե (գյուղ, Բախմաչի շրջան)

Անվան այլ կիրառումների համար տե՛ս՝ ԶապորոժսկոեԶապորոժսկոե (ուկրաիներեն՝ Запорізьке), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Զապորոժսկոե գյուղում բնակվում էր 198 մարդ։ Բնակչության խտությունը կազմում էր 404,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)